CELEX: 62007CN0542
Language: el
Date: 2007-11-30 00:00:00
Title: Υπόθεση C-542/07 P: Αίτηση αναιρέσεως που άσκησε στις 30 Νοεμβρίου 2007 η εταιρία Imagination Technologies Ltd κατά της αποφάσεως που εξέδωσε το Πρωτοδικείο (τρίτο τμήμα) στις 20 Σεπτεμβρίου 2007 στην υπόθεση T-461/04, Imagination Technologies κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ)

9.2.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 37/18
            
         Αίτηση αναιρέσεως που άσκησε στις 30 Νοεμβρίου 2007 η εταιρία Imagination Technologies Ltd κατά της αποφάσεως που εξέδωσε το Πρωτοδικείο (τρίτο τμήμα) στις 20 Σεπτεμβρίου 2007 στην υπόθεση T-461/04, Imagination Technologies κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ)
   (Υπόθεση C-542/07 P)
   (2008/C 37/25)
   Γλώσσα διαδικασίας: η αγγλική
   Διάδικοι
   
      Αναιρεσείουσα: Imagination Technologies Ltd (εκπρόσωπος: M. Edenborough, Barrister)
   
      Αντίδικος κατ' αναίρεση: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   Αιτήματα της αναιρεσείουσας
   Η αναιρεσείουσα ζητεί από το Δικαστήριο:
   
               —
            
            
               να αναιρέσει την απόφαση του Πρωτοδικείου.
            
         
               —
            
            
               να επιδικάσει τα δικαστικά έξοδα της αιτήσεως αναιρέσεως και της προσφυγής ενώπιον του Πρωτοδικείου.
            
         Λόγοι αναιρέσεως και κύρια επιχειρήματα
   Η αναιρεσείουσα υποστηρίζει ότι η αίτηση καταχωρίσεως κοινοτικού σήματος αριθ. 2396075, για το λεκτικό σήμα PURE DIGITAL (αίτηση) δεν συνιστά παράβαση του άρθρου 7, παράγραφος 1, στοιχείο β', ή 7, παράγραφος 1, στοιχείο γ', του κανονισμού 40/94 του Συμβουλίου δεδομένου ότι το σημείο απέκτησε διακριτικό χαρακτήρα μετά την άσκηση της προσφυγής. Υποστηρίζει επίσης ότι το Πρωτοδικείο υπέπεσε σε νομική πλάνη· ειδικότερα έσφαλε καθόσον δεν θεώρησε ότι λαμβάνεται υπόψη η χρήση μετά την ημερομηνία καταθέσεως της προσφυγής όσον αφορά το ζήτημα της απόκτησης διακριτικού χαρακτήρα.
   Κατά συνέπεια, το Πρωτοδικείο κακώς απέρριψε την προσφυγή. Κατόπιν αυτού η αναιρεσείουσα υποστηρίζει ότι η αίτηση αναιρέσεως κατά της αποφάσεως του Πρωτοδικείου πρέπει να γίνει δεκτή και να αναιρεθεί η απόφαση αυτή. Η αναιρεσείουσα ζητεί επίσης να επιδικαστούν υπέρ αυτής τα έξοδά της τα σχετικά με την παρούσα διαδικασία και τη δίκη ενώπιον του Πρωτοδικείου.